नाडा साहिब: हजार कारों के लिए हाईटेक पार्किंग जनवरी तक
10जनवरी के आसपास आप नाडा सािहब जाएंगे तो आपको गुरुघर के बाहर कोई गाड़ी खड़ी दिखाई नहीं देगी, क्योंकि इसके लिए हाईटेक पार्किंग बनाई जा रही है। 10 जनवरी तक यह बनकर तैयार हो जाएगी। जनवरी में आने वाले प्रकाशोत्सव पर आपको कतई दिक्कत नहीं होगी। इस पार्किंग में एक हजार गाड़ियों को पार्क करने की व्यवस्था की गई है। अब तक गुरुघर के पास गाड़ियां खड़ी होने के कारण श्रद्धालुओं को निकलने में प्रॉब्लम होती थी। इसी परेशानी को देखते हुए नाडा साहिब गुरुद्वारा प्रबंधन की ओर से यह पार्किंग बनाई गई है। इसके अलावा गुरद्वारे में ब्यूटीफिकेशन का काम किया जाएगा।
मुख्य द्वार पर लगाए जा रहे गमले
गुरुद्वारेमें ब्यूटीफिकेशन को लेकर मुख्य द्वार के सामने गमले बनाए जा रहे हैं। सामने स्क्वेयर शेप में करीब दर्जनभर गमले बनाए जा रहे हैं। इनमें रंग-बिरंगे फूल भी सजाए जाएंगे। गमलों के बीच स्टील की जाली भी लगाई जाएगी। जालियों के बीच से निकलकर लोग गुरुद्वारे में मत्था टेकने जा सकेंगे। वहीं, कमेटी की मानें तो इसकी वजह से लोग अपनी गाड़ियां बाइक पार्किंग एरिया में ही खड़ी कर सकेंगे। दरअसल ज्यादा भीड़ वाले दिन लोगों द्वारा गाड़ियां गुरद्वारे के काफी पास जाकर पार्क किया जाता है। रोजाना 8-10 हजार श्रद्धालु मत्था टेकने आते हैं। वहीं वीकेंड यानी शनिवार शुक्रवार को श्रद्धालुओं की संख्या 15 से 20 हजार तक पहुंच जाती है। वहीं, गुरुपर्व के मौके पर लाखों की संख्या में श्रद्धालु मत्था टेकने आते हैं।
हाईटेक यानी स्कैनिंग पार्किंग में नाडा साहिब के मेन गेट के पास ही दो एंट्रेंस बने होंगे। जहां गाड़ियों के पहुंचते उन्हें स्कैन किया जाएगा। गाड़ी नंबर समेत गाड़ी में बैठे लोगों की पूरी डिटेल कम्प्यूटर में फीड हो जाएगी। उसके बाद उन्हें नाडा साहिब के अंदर जाने दिया जाएगा। हाईटेक पार्किंग की सुविधा के बाद से गुरुद्वारे में मत्था टेकने के लिए जाने वाले लोगों की पूरी डिटेल होगी। नाडा साहिब के मेन एंट्रेंस पर हाईटेक पार्किंग बनाने की योजना देखते हुए प्रबंधन द्वारा एंट्रेस से लगी एचएसआईआईडीसी की 1100 गज जमीन ली गई है। गुरुद्वारे मे एक साथ एक हजार गाड़ियों की पार्किंग की सुविधा है। ऐसे में उनकी सिक्योरिटी के लिए ही स्कैनिंग यानी हाईटेक पार्किंग की सुविधा की जा रही है। नाडा साहिब में पार्किंग के लिए बेसमेंट सहित दो फ्लोर्स की सुविधा है।
hin_Deva hin_Deva hin_Deva hin_Deva hin_Deva